
	Kære Grundejer i Grundejerforeningen Nøragersminde.

Bestyrelsen får løbende mange henvendelser fra frustrerede grundejere grundet gener fra parkerede køretøjer på vejene i foreningen, idet mange af foreningens medlemmer fortsat parkerer her.
Desuden er flere og flere udefrakommende bilister begyndt at benytte foreningens veje til parkering i forbindelse med (fly)rejser. Dette berører især vejene tæt ved busholdepladsen.  

Køretøjerne er ofte til gene for naboerne, idet 
· Mange parkerer ikke deres køretøjer på matriklen. Heller ikke de to biler, der skal være plads til på matriklen jf. lokalplanen.
· Flere og flere grundejere har mere end to biler, samt erhvervskøretøjer (og/eller andre køretøjer).
· I vinterhalvåret får naboerne, til dem med køretøjer holdende på vejene, kun ryddet dele af deres vejstykke grundet manglende fremkommelighed for snerydningsmateriellet.
· Fremkommeligheden for brandvæsen, redningskøretøjer, håndværkere og sågar renovation er udfordret. De er ofte henvist til at holde et stykke fra den matrikel, de skal arbejde på, alternativt holder de delvis oppe på fortovet og ødelægger dette med deres relativt tunge køretøjer.
· Parkerede køretøjer skaber dårligt udsyn og udgør således en risiko for børn samt bløde trafikanter. 
  
Løsningen på problemet er relativt enkel, idet:  
· Grundejere med 2 biler/køretøjer parkerer på egen matrikel.
Note. Jf. lokalplanen skal der være etableret parkeringspladser til 2 biler på egen matrikel. 
· Grundejere med flere end 2 biler/køretøjer kan etablere yderligere parkeringspladser foran deres eget hus, idet der fra fortovskanten og ind til huset er 5 meter (byggelinien). På dette areal der kan etableres yderligere parkeringspladser.
PS. Flere af foreningens grundejere har allerede gjort dette.
· Der etableres tidsbegrænset parkering på vejene i grundejerforeningen, hvilket i så fald gøres i samråd med Tårnby Kommune.

Til brug for bestyrelsens videre arbejde med parkeringsproblemet, har vi brug for jeres input. Vi opfordrer jer derfor til at besvare vedhæftede spørgeskema, der er trykt på bagsiden af denne skrivelse.
Svarer I ikke på spørgeskemaet antager bestyrelsen, at I overlader det til denne at træffe de fornødne foranstaltninger til at få reduceret mængden af parkerede biler/køretøjer på foreningens veje.

Med venlig hilsen
Bestyrelsen

1. Ændringer.
Jeg/vi ønsker, at der træffes foranstaltninger til, at mængden af parkerede køretøjer på foreningens veje reduceres til et absolut minimum. 
Evt. ved indskrænkning af vejene, hvor der f.eks. markeres cykelsti i begge vejsider, indførelse af tidsbegrænset parkering eller lign. 

	Nej |_|    		Ja |_|	


2. Jeg/vi parkerer pt. køretøjer på foreningens veje:    

Nej |_|		Ja |_|   (Nedenstående bedes venligst udfyldt)		
Jeg/vi har følgende forslag til, hvordan vores ”parkeringsproblem” kan løses:
NOTE. Forslag til dialog med naboerne er ikke en option, idet mange naboer allerede har rettet eller ikke ønsker at rette henvendelse til dem med de ”mange parkerede køretøjer”, idet de ofte bliver udsat for ubehageligheder/gener.    





Adresse: ________________________________________________________

Navn: __________________________________________________________

Underskrift: _____________________________________________________

E-mail: _________________________________________________________


Den udfyldte blanket bedes venligst afleveret (e-mail med vedhæftet kopi/foto af udfyldte blanket accepteres) til bestyrelsen senest den 1. december 2026. E-mailadr.: bestyrelsen@gfn.dk

VIGTIGT.
Bestyrelsen oplyser ikke navne og adresser på dem, der har stemt. Når afstemningsresultatet foreligger, vil dette blive offentliggjort på foreningens hjemmeside og alt afstemningsmateriale, digitalt såvel som papir, vil herefter blive destrueret.    

